# &app; Håndbok (&manrevision;)

2008
Sander Tuit
LottaNZB-utviklerne

            avirulence@lottanzb.org

&legal;

Sander
Tuit
LottaNZB-utviklerne

                avirulence@lottanzb.org

Håndbok for LottaNZB V&manrevision;
&date;

Sander Tuit avirulence@lottanzb.org

LottaNZB-utviklerne

Denne håndboken beskriver LottaNZB versjon &appversion;.

## Tilbakemelding

For å rapportere feil eller komme med forslag til &app; eller denne håndboken, følg retningslinjene på denne Launchpad-siden.

## Introduksjon

&app; er et program for skrivebordsmiljøet GNOME som lar deg laste ned binærfiler fra Usenet.

Usenet er et verdensomspennede diskusjonsforum som har eksistert siden lenge før de første websidene dukket opp. I tillegg til vanlig tekst kan brukere også poste filer, som vanligvis blir fordelt over flere beskjeder. Skaperne av Usenet-indekseringstjenesten Newzbin.com utviklet filformatet NZB for å forenkle nedlastingen av slike filer. NZB-filer inneholder informasjon om hva som skal hentes ned, og lages vanligvis av Usenet-søketjenester som Newzbin.

&app; bruker HellaNZB i bakgrunnen for å tolke NZB-filer, laste ned filene de peker til, bekrefte at de ikke inneholder feil, og -- om du ønsker det -- automatisk pakke dem ut. Men &app; kan også gjøre mer, som:

- Bruk det som en selvstendig NZB-klient eller som en grenseflate mot en HellaNZB-klient som kjører på hvilken som helst datamaskin

- Legge flere NZB-filer i kø samtidig fra filbehandleren eller nettleseren din

- Organiser nedlastingskøen og legg til NZB-filer ved å dra og slippe dem

- Definere flere Usenet-tjenere

- Begrense båndbredden som brukes til nedlasting

- La deg sette opp innstillingene til både HellaNZB og &app; uten å manuelt måtte redigere oppsettsfiler

Takket være arbeidet til &app;-brukere fra forskjellige land er &app; tilgjengelig på dansk, nederlandsk, fransk, tysk, spansk og norsk.

## Komme i gang

### Hvordan starte &app;

Du kan starte &app; på følgende måter:

Programmer-menyen

  Velg Internett LottaNZB Automatisert Usenet-klient.

Kommandolinje

  For å starte &app; fra kommandolinjen, skriv følgende kommando og trykk Enter:

  `lottanzb`

### Første oppstart av &app;

Du må redigere innstillingene når du starter &app; for første gang. Du vil bli spurt om å velge det bruksmoduset som passer deg best.

&app; prøver selv å finne ut hvilket modus som passer deg best, og viser et hint som vil hjelpe deg å velge i bunnen av vinduet. &app; har tre bruksmodus, som er beskrevet nedenfor.

#### Frittstående modus

Om du ikke vil at HellaNZB-tjenesten skal kjøre i bakgrunnen hele tiden, eller om du ikke vil sette opp HellaNZB-tjenesten selv, så er antagelig dette det beste valget for deg. HellaNZB-tjenesten vil bare kjøre så lenge du har &app; kjørende. Om du ikke vet hva en HellaNZB-tjeneste er, så er dette det beste valget for deg.

Om du vil bruke det frittstående moduset, så må du fylle ut adresse- og portinformasjonen du har fått av Usenet-tilbyderen din. Standardporten er 119. Om tjeneren krever autentisering, må du fylle inn brukernavn og passord også. Du kan skrive inn plasseringen til den kjørbare HellaNZB-filen nederst i modusvinduet, men dette skal ha blitt fylt inn automatisk.

Denne informasjonen er nødvendig for å komme i gang med nedlastingen. Dette vinduet er primært ment brukt ved første oppstart av &app;. Senere kan du forandre innstillinger via brukervalg-vinduet, der du kan legge til flere tjenere, slå på SSL-kryptering, etc.

##### Vindu for valg av bruksmodus

Viser vinduet du kan sette opp frittstående modus i.

#### Lokal grenseflate-modus

Om du allerede har satt opp HellaNZB-tjenesten og vil ha den kjørende i bakgrunnen hele tiden, så må du velge det lokale grenseflatemoduset.

Om du vil bruke det lokale grenseflatemoduset, må du velge oppsettsfilen HellaNZB bruker. Den heter hellanzb.conf og finnes vanligvis i /etc, /usr/etc eller ~/.hellanzb.

Du vil ikke kunne endre HellaNZB-innstillingene i &app; om du velger dette moduset.

##### Bruksmodus-dialog for lokal grenseflate

Viser dialogvinduet du kan sette opp lokal grenseflatemodus med.

#### Ekstern grenseflate-modus

Om vil koble til en HellaNZB-tjeneste som kjører på en annen maskin, bør du bruke dette moduset. Det er ikke mulig å forandre innstillingene eller legge til NZB-filer i dette moduset, men du kan overvåke framgangen i nedlastingene dine.

Om du vil bruke det eksterne grenseflatemoduset, så må du skrive inn IP-adresse og port på maskinen HellaNZB-tjenesten kjører på, samt XML RPC-passordet til HellaNZB-tjenesten.

##### Bruksmodus-dialog for ekstern grenseflate

Viser dialogvinduet du kan still inn ekstern grenseflatemodus med.

### Hovedvindu

Når &app; har blitt satt opp riktig, vil hovedvinduet til &app; vises.

#### Hovedvindu

Viser hovedvinduet til &app;. Inneholder tittellinje, menylinje, verktøyslinje, køområde og informasjonslinje. Menylinje inneholder Fil-, Rediger- og Hjelpemenyer.

Vinduet til &app; inneholder følgende elementer:

Menylinje.

  Menyene på menylinjen inneholder noen kommandoer som kan brukes til å jobbe med &app;.

Verktøylinje.

  Verktøylinjen inneholder noen kommandoer som kan komme til nytte.

Infolinje.

  Infolinjen viser informasjon om elementer som er under nedlasting.

Køområde.

  Køområdet viser elementer som er under nedlasting, behandles, ligger i kø eller er fullførte.

## Bruk

Du kan bruke &app; til å utføre oppgavene som beskrives i følgende seksjoner:

### Laste ned et element

Elementer kan legges til i nedlastingskøen på flere måter:

#### Fra filbehandleren eller nettleseren din

Når du installerer &app; blir den registrert som et program som tar seg av NZB-filer. Dette lar deg legge til NZB-filer i nedlastingskøen ved å klikke på dem i filbehandleren din. Når du henter ned en NZB-fil, vil nettleseren din gi deg muligheten til å sende den til &app;.

Du kan til og med velge flere NZB-filer samtidig i filbehandleren din, og legge alle i kø samtidig.

#### Bruk av Fil-menyen

Først av alt, velg Fil Legg til NZB-filer. Legg til filer-dialogen (se skjermbildet under) vil vises. Velg filen du vil legge til (det er mulig å velge flere filer samtidig), så redigerer du navnet og kategori nederst i dialogboksen og trykker Legg til.

##### Legg til filer-dialog

Viser Legg til filer-menyen.

#### Bruk av Legg til-verktøylinjeknappen

En tredje måte å legge NZB-filer til køen er å bruke Legg til-knappen i verktøylinjen. Denne knappen åpner den samme Legg til-dialogen som er beskrevet over.

#### Bruk dra og slipp

En annen måte å legge NZB-filer i køen er å dra dem fra filbehandleren eller skrivebordet og over i køvinduet. Legg til-dialogvinduet vil åpnes med filen valgt. Det er også mulig å dra flere filer samtidig over i nedlastingskøen. Filene vil da bli automatisk lagt til i køen.

#### Bruk av Newzbin.com

Den siste måten å legge til NZB-filer på er bare tilgjengelig når en Newzbin.com-konto er satt opp i Brukervalg-vinduet. Når dette er gjort kan du legge til en nedlasting ved å skrive inn en Newzbin-ID. For å gjøre dette, gå til Fil Legg til fil fra Newzbin.com. Nå vil Legg til nedlasting-dialogvinduet vises.

Etter å ha trykket Legg til kan det ta flere sekunder før nedlastingen vises i nedlastingskøen. Dette er fordi &app; må hente ned NZB-filen fra Newzbin.com først, så vær tålmodig.

##### Legg til en nedlasting fra Newzbin.com

Viser Legg til nedlasting-dialogen.

### Overvåking av nedlastingsframgangen

Når &app; kjører og du har lagt til noen filer i nedlastingskøen, vil filene dukke opp i køområdet. I køområdet finner du fire kolonner:

- Navn: Denne kolonnen viser navnet på elementet.

- Kategori: Denne kolonnen viser hvilken kategori elementet tilhører. Når elementet er ferdig nedlastet og tolket, vil filen(e) dukke opp i nedlastingsmappen med kategorien før navnet. Om elementet ble lagt til i køen med dra-og-slipp, så vil den være i "Annet"-kategorien.

- Størrelse: Denne kolonnen viser størrelsen på elementet.

- Framdrift Denne søylen viser hvor langt nedlastingen av elementet har kommet. Et element i køen kan ha fem mulige tilstander:

  - Laster ned: Når et element hentes ned, så vil hvor langt den har kommet vises i prosent i denne kolonnen. På skjermbildet nedenfor kan du se et element bli hentet ned.

    #### Laster ned

    Viser en fil som er under nedlasting.

  - Lagt i kø: Når et element ligger i køen, venter det til den pågående nedlastingen er ferdig og elementet over seg er ferdig nedlastet. Ved å trykke Flytt opp/ned kan du forandre rekkefølgen på køen. Du kan også dra og slippe elementene til du har fått elementene i riktig rekkefølge. I skjermbildet over kan du se to filer i kø.

  - Behandler: Når et element behandles så kontrolleres det, pakkes ut og flyttes til Nedlastingsmappen. På skjermbildet under kan du se at et element behandles.

    #### Behandler

    Viser en fil som er under behandling.

  - Reparerer: Når et element blir reparert, så betyr det at nedlastingen hadde feil som må rettes. Reparering kan ta lang tid.

  - Fullført: Når et element er fullført, kan det fjeres fra køområdet ved å trykke Fjern fullførte-knappen.

### Omorganisere nedlastingskøen

I noen situasjoner vil du kanskje at enkelte elementer skal hentes ned før andre. Det er to måter å gjøre dette på:

- Den første måten er å flytte om på elementene i køen ved hjelp av Flytt opp- og Flytt ned-knappene. Først velger du elementet du vil flytte, og så trykker du den ønskede knappen i verktøylinjen.

- Den andre måten å flytte om på køen er ved dra-og-slipp. Først velger du elementet du vil flytte opp eller ned, og så drar du og slipper det i køposisjonen du vil det skal ligge. Skjermbildet under viser et element (DVD-utgaven av Ubuntu 7.10) som blir flyttet til en lavere posisjon i nedlastingskøen.

  #### Omorganisering ved hjelp av dra-og-slipp

  Viser et køelement som flyttes

## Innstillinger

For å konfigurere &app;, velg Rediger Brukervalg. Brukervalg-dialogvinduet inneholder følgende faneseksjoner:

### Generelle innstillinger

Under kan du se et skjermbilde av generelle innstillinger-fanen.

#### Generelle innstillinger-fane

Generelle innstillinger-fane

Nedlastingsinnstillinger

  - Nedlastingsmappe

    Når nedlastede elementer er ferdigbehandlet, flyttes de til denne mappen. Forsikre deg om at du har nok ledig diskplass på det valgte området. For å forandre nedlastingsmappe, velg nedlastingsmappe-knappen og velg en av områdene i listen, eller trykk Annet....

  - Begrens nedlastingshastighet

    Enkelte ønsker å ha litt båndbredde tilgjengelig for å sjekke e-post og surfe på nettet. Når du ikke har nok båndbredde kan du begrense båndbredden HellaNZB-tjenesten bruker.

    HellaNZB-tjenesten begrenser egentlig ikke båndbreddebruken, men forsøker jevne ut hastigheten ved å stoppe nedlastingen i et sekund eller to for å prøve tilpasse seg verdien du har skrevet inn.

  - Last bare ned gjennopprettingsfiler (PAR) om nødvendig

    Når nedlastede elementer er skadet, kan de repareres om det er PAR-filer tilgjengelig. Om dette valget er aktivert, vil &app; bare hente ned PAR-filene om nedlastingen er skadet. Dette kan begrense den totale størrelsen på det du henter ned.

Andre innstillinger

  - Start i systemkurven

    Når dette valget er aktivert vil ikke &app; vise hovedvinduet når det starter, men bare vises i systemkurven. Ved å høyreklikke på ikonet i systemkurven og velge Vis hovedvindu så åpnes brukergrensesnittet. Dette valget kan være nyttig om du ønsker at &app; skal starte samtidig som skrivebordsmiljøet, men ikke vil at vinduet skal vises hver gang du logger inn.

  - Bruk Libnotify-beskjeder

    Når dette valger er aktivert vil programmet Libnotify brukes til å varsle deg om bl.a. at nedlastinger er ferdigbehandlet. Libnotify sine varslingsvindu passer godt inn i Gnome-skrivebordsmiljøet.

### Tjenerinnstillinger

Under kan du se et skjermbilde av tjenerinnstillinger-arkfanen.

#### Tjenerinnstillinger-fane

Tjenerinnstillinger-fane.

Som du ser på skjermbildet over, så er det tre knapper som kan brukes:

- Rediger den valgte tjenerens innstillinger

- Slett den valgte tjeneren

#### Legge til en ny Usenet-tjener

Når du trykker Legg til-knappen i tjenerinnstilling-arkfanen, vil du se et Lett til ny tjener-vindu som vist på skjermbildet under. Dette vinduet er det samme som Rediger tjener-vinduet.

##### Legg til/rediger tjener-dialog

Legg til/rediger tjener-dialog.

Generelt

  Vi trenger følgende opplysninger når vi legger til en ny Usenet-tjener:

  - Tjenernavn

    Dette er tjenerens navn. Navnet er ikke viktig, det bare fungerer som en merkelapp for tjenerlisten. Det må dog være et unikt navn.

  - Adresse

    Adressen til Usenet-tjeneren. Dette skal ikke inkludere portnummer.

  - Port

    Porten til Usenet-tjeneren. Standardporten til de fleste tjenere er 119.

Autentisering

  - Tjeneren krever autentisering

    Aktiver denne innstillingen om Usenet-tjeneren din krever at du logger deg inn.

  - Brukernavn

    Om Usenet-tjeneren din krevet at du logger deg inn, må du skrive inn brukernavnet ditt.

  - Passord

    Om Usenet-tjeneren din krevet at du logger deg inn, må du skrive inn passordet ditt.

Tilkoblingsinnstillinger

  - Aktiver SSL-kryptering

    Aktiver dette valget om Usenet-tjeneren din støtter SSL-kryptering. De fleste Usenet-tjenerne tilbyr dette for et ekstra beløp. Om du får problemer med å hente ned fra tjeneren, prøv å deaktivere dette valget, siden det er mulig at tjenerern ikke støtter SSL-kryptering.

  - Maks. antall tilkoblinger

    De fleste Usenet-tjenere har et maksimum antall samtidige koblinger som kan brukes av kundene. Du bør fylle inn det maksimalt tilgjengelige antallet her.

    Om du har en treg internettoppkobling, bør du sette et mindre antall koblinger for å oppnå optimal hastighet.

### Newzbin-innstillinger

Nettsiden Newzbin.com tilbyr kategoriserte NZB-filer som kan brukes i &app;. &app; lar deg nå legge til nedlastinger i køen ved å skrive inn ID-numrene Newzbin.com oppgir.

Newzbin.com har lukket for nyregistrering for øyeblikket, noe som betyr at du må kjenne noen med en konto for å kunne bruke tjenesten. Du må også ha premiumkreditt for å kunne bruke Newzbin.com.

Om du er på utkikk etter en gratis kilde til NZB-filer, ta en titt på binsearch.info. De lar deg søke etter og lage NZB-filer.

#### Newzbin.com-innstillinger.

Newzbin.com-innstillinger.

Autentisering

  Når du aktiverer Newzbin-støtte, må du fylle inn følgende informasjon:

  - Brukernavn

    Brukernavnet ditt hos Newzbin.com.

  - Passord

    Passordet ditt hos Newzbin.com.

## Om &app;

De første utgavene av &app; ble skrevet av Sander (aVirulence). I tidlig 2008 ble Severin (Lantahs) med som utvikler, og han skrev om brorparten av koden og gjorde &app; til det fantastiske programmet det er i dag. Senere ble også Stéphane med som tester og oversetter. Etter at &app; 0.2 ble lansert ble også Andrew med, og han fikser feil og implementerer nye funksjoner. For å vite mer om &app; vennligst besøk &app;-hjemmesiden.

For å varsle om feil eller komme med forslag om programmet eller denne brukerhåndboken, besøk Launchpad-siden til &app;.

Dette programmet distribueres i henhold til vilkårene i GNU General Public License som publisert av Free Software Foundation; versjon 3 av lisensen. Du kan se en kopi av lisensen på denne lenken, eller i filen LICENSE inkludert med kildekoden til dette programmet.